CELEX: 32008D0323
Language: lt
Date: 1207008000000
Title: 2008/323/EB: 2008 m. balandžio 1 d. Komisijos sprendimas, kuriuo nustatoma speciali kontrolės ir tikrinimo programa, susijusi su paprastųjų tunų išteklių Atlanto vandenyno rytinėje dalyje ir Viduržemio jūroje atkūrimu (pranešta dokumentu Nr. C(2008) 1202)

22.4.2008   
            
            
               LT
            
            
               Europos Sąjungos oficialusis leidinys
            
            
               L 110/7
            
         
      KOMISIJOS SPRENDIMAS
   
   2008 m. balandžio 1 d.
   kuriuo nustatoma speciali kontrolės ir tikrinimo programa, susijusi su paprastųjų tunų išteklių Atlanto vandenyno rytinėje dalyje ir Viduržemio jūroje atkūrimu
   (pranešta dokumentu Nr. C(2008) 1202)
   (2008/323/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 34c straipsnio 1 dalį,
   kadangi:
   
               (1)
            
            
               Tarybos reglamente (EB) Nr. 1559/2007 (2) nustatomas daugiametis paprastųjų tunų išteklių Atlanto vandenyno rytinėje dalyje ir Viduržemio jūroje atkūrimo planas, kurį rekomendavo Tarptautinė Atlanto tunų apsaugos komisija (TATAK).
            
         
               (2)
            
            
               Siekiant užtikrinti sėkmingą šio daugiamečio atkūrimo plano įgyvendinimą, būtina sukurti specialią kontrolės ir tikrinimo programą, kurioje dalyvautų Prancūzija, Portugalija, Ispanija, Italija, Malta, Kipras ir Graikija ir kurios tikslas būtų garantuoti tinkamą išsaugojimo ir kontrolės priemonių, taikytinų žvejybos veiklai siekiant atkurti paprastųjų tunų išteklius, įgyvendinimo lygį.
            
         
               (3)
            
            
               Speciali kontrolės ir tikrinimo programa turėtų būti įsteigta laikotarpiui nuo 2008 m. balandžio 1 d. iki gruodžio 31 d. Specialios kontrolės ir tikrinimo programos taikymo rezultatai turėtų būti periodiškai vertinami bendradarbiaujant su atitinkamomis valstybėmis narėmis.
            
         
               (4)
            
            
               Siekiant suderinti paprastųjų tunų žvejybos kontrolę ir tikrinimą Bendrijos lygmeniu tikslinga parengti bendrąsias kontrolės ir tikrinimo, kurį turi vykdyti atitinkamų valstybių narių kompetentingos institucijos, taisykles, o valstybėms narėms priimti nacionalines kontrolės programas, suderintas su tomis bendrosiomis taisyklėmis. Tuo tikslu reikėtų nustatyti kontrolės ir tikrinimo veiklos intensyvumo gaires, taip pat kontrolės ir tikrinimo prioritetus bei tvarką.
            
         
               (5)
            
            
               Siekiant užtikrinti, kad pagal 2002 m. gruodžio 20 d. Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (3) 25 straipsnį būtų tiriami pažeidimai, turėtų būti nustatyta sistema, pagal kurią visos susijusios institucijos galėtų prašyti suteikti savitarpio pagalbą ir keistis susijusia informacija pagal Reglamento (EEB) Nr. 2847/93 34a ir 34b straipsnius ir Reglamento (EB) Nr. 2371/2002 28 straipsnį.
            
         
               (6)
            
            
               Bendra tikrinimo ir priežiūros veikla turėtų būti vykdoma pagal jungtinės veiklos planus, kuriuos nustatė Bendrijos žuvininkystės kontrolės agentūra, įsteigta Tarybos reglamentu (EB) Nr. 768/2005 (4).
            
         
               (7)
            
            
               Šiame sprendime numatytos priemonės nustatytos kartu su atitinkamomis valstybėmis narėmis.
            
         
               (8)
            
            
               Šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Dalykas
   Šiuo sprendimu sudaroma speciali kontrolės ir tikrinimo programa, kuria siekiama užtikrinti darnų Reglamente (EB) Nr. 1559/2007 nustatyto daugiamečio paprastųjų tunų išteklių Atlanto vandenyno rytinėje dalyje ir Viduržemio jūroje atkūrimo plano įgyvendinimą.
   2 straipsnis
   Taikymo sritis
   1.   Speciali kontrolės ir tikrinimo programa taikoma:
   
               a)
            
            
               visai paprastųjų tunų žvejybos veiklai, vykdomai laivais arba tunų gaudyklėmis Atlanto vandenyno rytinėje dalyje ir Viduržemio jūroje;
            
         
               b)
            
            
               visam Atlanto vandenyno rytinėje dalyje ir Viduržemio jūroje sugautų paprastųjų tunų iškrovimui, perkėlimui ir perkrovimui;
            
         
               c)
            
            
               visai susijusiai ūkių ir įmonių, užsiimančių paprastųjų tunų auginimu varžose arba jų perdirbimu ir (arba) prekyba paprastųjų tunų produktais, veiklai, įskaitant importavimą, eksportavimą, reeksportavimą, gabenimą ir laikymą;
            
         
               d)
            
            
               Reglamento (EB) Nr. 1559/2007 4 straipsnyje nurodytų metinių žvejybos planų įgyvendinimui;
            
         
               e)
            
            
               Reglamento (EB) Nr. 1559/2007 6 straipsnyje nustatytam draudimui naudoti orlaivius ir sraigtasparnius paprastųjų tunų paieškai;
            
         
               f)
            
            
               Reglamento (EB) Nr. 1559/2007 10 ir 11 straipsniuose nurodytai sportinei ir pramoginei žūklei;
            
         
               g)
            
            
               Reglamento (EB) Nr. 1559/2007 24 straipsnyje nurodytos TATAK jungtinio tarptautinio inspektavimo schemos įgyvendinimui.
            
         2.   Speciali kontrolės ir tikrinimo programa taikoma nuo 2008 m. balandžio 1 d. iki gruodžio 31 d.
   3 straipsnis
   Nacionalinės kontrolės programos
   1.   Prancūzija, Portugalija, Ispanija, Italija, Malta, Kipras ir Graikija pagal I priede nustatytas bendrąsias taisykles sudaro nacionalines kontrolės programas 2 straipsnyje išvardytų rūšių veiklai vykdyti.
   2.   1 dalyje nurodytos valstybės narės iki 2008 m. balandžio 1 d. pateikia Komisijai savo nacionalines kontrolės programas ir metinį įgyvendinimo tvarkaraštį.
   3.   Nacionalinėse kontrolės programose pateikiami visi II priede išvardyti duomenys. Metiniuose įgyvendinimo tvarkaraščiuose pateikiama išsami informacija apie skiriamus žmogiškuosius bei materialinius išteklius ir zonas, kuriose tie ištekliai turi būti naudojami.
   4 straipsnis
   Valstybių narių tarpusavio bendradarbiavimas
   Visos valstybės narės, įgyvendindamos specialią kontrolės ir tikrinimo programą, bendradarbiauja su valstybėmis narėmis, nurodytomis 3 straipsnio 1 dalyje.
   5 straipsnis
   Komisijos patikrinimai
   1.   Komisijos inspektoriai patikrinimus gali atlikti be atitinkamos valstybės narės inspektorių pagalbos, kaip nurodyta Tarybos reglamento (EB) Nr. 2371/2002 27 straipsnyje.
   2.   Atitinkamos valstybės narės kompetentinga institucija teikia Komisijos inspektoriams pagalbą, būtiną 1 dalyje numatytiems patikrinimams atlikti.
   3.   Savo nustatytus rezultatus Komisijos inspektoriai patikrina kartu su atitinkamos valstybės narės inspektoriais. Tuo tikslu po kiekvieno patikrinimo vizito jie susitinka su atitinkamos valstybės narės kompetentingos institucijos pareigūnais, kad informuotų juos apie nustatytus rezultatus.
   6 straipsnis
   Bendra tikrinimo ir priežiūros veikla
   1.   3 straipsnio 1 dalyje nurodytos valstybės narės vykdo bendrą tikrinimo ir priežiūros veiklą.
   2.   Tuo tikslu atitinkamos valstybės narės:
   
               a)
            
            
               užtikrina, kad kitų atitinkamų valstybių narių inspektoriai būtų pakviesti dalyvauti bendroje tikrinimo ir priežiūros veikloje;
            
         
               b)
            
            
               parengia bendras veiklos procedūras, taikytinas jų laivams, vykdantiems priežiūrą.
            
         3.   Bendroje tikrinimo ir priežiūros veikloje gali dalyvauti Komisijos inspektoriai.
   7 straipsnis
   Pažeidimai
   1.   Valstybės narės, kurių inspektoriai tikrindami 2 straipsnyje išvardytą veiklą nustato pažeidimą, toliau nurodytoms valstybėms praneša patikrinimo datą ir pateikia išsamią informaciją apie pažeidimą:
   
               a)
            
            
               atitinkamai vėliavos valstybei narei ir (arba) TATAK susitariančiajai šaliai, o prireikus ir
            
         
               b)
            
            
               valstybei narei, kurioje įsteigtas paprastųjų tunų auginimo ūkis arba paprastųjų tunų produktų perdirbimo ir (arba) prekybos jais įmonė.
            
         2.   Jei valstybė narė, kurios inspektoriai nustatė pažeidimą, nesiima tolesnių veiksmų, pagal 1 dalį informuotos valstybės narės skubiai imasi reikiamų veiksmų, siekdamos gauti įrodymų apie pažeidimą ir į juos atsižvelgti. Jei reikia, jos atlieka tolesnį tyrimą, kad galėtų imtis tolesnių veiksmų pažeidimo atžvilgiu.
   3.   Valstybės narės bendradarbiauja siekdamos užtikrinti, kad tada, kai baudžiamasis persekiojimas dėl pažeidimo pagal Reglamento (EEB) Nr. 2847/93 31 straipsnio 4 dalį perkeliamas registracijos valstybei narei, kiekvienu atveju būtų garantuotas pažeidimo įrodymų, kuriuos pateikė jų inspektoriai, saugumas ir tęstinumas.
   8 straipsnis
   Informacija
   1.   3 straipsnio 1 dalyje nurodytos valstybės narės iki kiekvieno mėnesio pabaigos pateikia Komisijai to mėnesio informaciją apie:
   
               a)
            
            
               atliktą tikrinimo ir kontrolės veiklą;
            
         
               b)
            
            
               visus pažeidimus, o kiekvieno pažeidimo atveju nurodo ir tokius duomenis:
               
                           i)
                        
                        
                           žvejybos laivą (pavadinimą, vėliavą ir išorinį identifikavimo kodą), gaudyklę arba atitinkamų paprastųjų tunų produktų perdirbimo ir (arba) prekybos jais ūkį ar įmonę;
                        
                     
                           ii)
                        
                        
                           patikrinimo datą, laiką ir vietą; ir
                        
                     
                           iii)
                        
                        
                           pažeidimo pobūdį;
                        
                     
         
               c)
            
            
               dabartinę padėtį, susijusią su tolesniais veiksmais, kurių imtasi dėl nustatytų pažeidimų;
            
         
               d)
            
            
               visus svarbius valstybių narių tarpusavio koordinavimo ir bendradarbiavimo veiksmus.
            
         2.   Pažeidimas įtraukiamas į kiekvieną paskesnę ataskaitą tol, kol procesas užbaigiamas pagal atitinkamos valstybės narės įstatymus. Kiekvienoje paskesnėje ataskaitoje:
   
               a)
            
            
               nurodoma dabartinė bylos padėtis (pavyzdžiui, byla dar neišnagrinėta, sprendimas skundžiamas, dar atliekamas tyrimas); ir
            
         
               b)
            
            
               tiksliai aprašomos visos taikomos sankcijos (pavyzdžiui, baudų dydis, konfiskuotų žuvų ir (arba) žvejybos įrankių vertė, pateiktas rašytinis įspėjimas).
            
         3.   Jei nesiimama veiksmų, į ataskaitas įtraukiamas paaiškinimas.
   9 straipsnis
   Vertinimas
   Komisija kas du mėnesius sušaukia Žuvininkystės ir akvakultūros komiteto posėdį įvertinti, kaip laikomasi specialios kontrolės ir tikrinimo programos ir kokie jos rezultatai.
   10 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje, 2008 m. balandžio 1 d.
      
         
            Komisijos vardu
         
         Joe BORG
         
         
            Komisijos narys
         
      
   
   
      (1)  OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 1098/2007 (OL L 248, 2007 9 22, p. 1).
   
      (2)  OL L 340, 2007 12 22, p. 8.
   
      (3)  OL L 358, 2002 12 31, p. 59. Reglamentas su pakeitimais, padarytais Reglamentu (EB) Nr. 865/2007 (OL L 192, 2007 7 24, p. 1).
   
      (4)  OL L 128, 2005 5 21, p. 1.
   
      I PRIEDAS
      3 straipsnio 1 dalyje nurodytų nacionalinių kontrolės programų bendrosios taisyklės
      Tikslai
      
                  1)
               
               
                  Bendrasis nacionalinių kontrolės programų tikslas – patikrinti, ar laikomasi galiojančių teisės aktų dėl:
                  
                              a)
                           
                           
                              kiekybinių sužvejotų žuvų kiekio apribojimų ir visų su jais susijusių specialių sąlygų, įskaitant kvotų naudojimo stebėjimą;
                           
                        
                              b)
                           
                           
                              metinių žvejybos planų, nurodytų Tarybos reglamente (EB) Nr. 1559/2007;
                           
                        
                              c)
                           
                           
                              visų dokumentų, kurių reikalaujama pagal paprastiesiems tunams taikytinus teisės aktus; visų pirma tikrinamas užregistruotos informacijos patikimumas;
                           
                        
                              d)
                           
                           
                              Tarybos reglamente (EB) Nr. 1559/2007 numatytų paprastųjų tunų žvejybai taikomų specialių techninių priemonių ir sąlygų, ypač mažiausio dydžio taisyklių ir susijusių sąlygų taikymo.
                           
                        
            
                  2)
               
               
                  Specialusis nacionalinių kontrolės programų tikslas – pasiekti, kad visos Reglamente (EB) Nr. 1559/2007 nustatyto paprastųjų tunų išteklių atkūrimo plano nuostatos būtų darniai įgyvendintos.
               
            Strategija
      Nacionalinėje kontrolės programoje dėmesys telkiamas į žvejybos ir visos su ja susijusios veiklos, kurią vykdo bet kuris žvejybos laivas, paprastųjų tunų produktų perdirbimu ir (arba) prekyba jais užsiimantys ūkis bei įmonė ir kuri vykdoma bet kokia gaudykle, kontrolę ir tikrinimą.
      Paprastųjų tunų gabenimo ir prekybos jais tikrinimas yra papildomas kryžminio patikrinimo mechanizmas, naudojamas kontrolės ir tikrinimo veiksmingumui patikrinti.
      1.1.   Prioritetai
      Pagal metinį žvejybos planą skirtingų kategorijų žvejybos įrankiams taikomi nevienodo lygio prioritetai. Dėl to kiekviena valstybė narė nustato konkrečius prioritetus.
      1.2.   Siektini standartai
      Iki 2008 m. balandžio 1 d. valstybės narės nustato savo tikrinimo tvarkaraščius, atsižvelgdamos į toliau nurodytus siektinus tikrinimo ir kontrolės standartus:
      
                  Tikrinimo vieta
               
               
                  Siektinas standartas
               
            
                  Tikrinimas jūroje
               
               
                  Lankstus standartas: turi būti nustatytas atlikus išsamią žvejybos veiklos kiekviename rajone analizę. Standartai jūroje nurodo patruliavimo dienų jūroje skaičių paprastųjų tunų išteklių atkūrimo zonoje; gali būti nustatyti atskiri standartai toms dienoms, kai patruliuojama tam tikruose žvejybos rajonuose.
               
            
                  Iškraunant
               
               
                  Tikrinami visi laivai, atvykstantys į paskirtąjį uostą iškrauti paprastųjų tunų.
                  Nepaskirtuose uostuose patikrinimai atliekami atsitiktinės atrankos būdu.
               
            
                  Perkraunant
               
               
                  Tikrinami visi į paskirtąjį uostą paprastųjų tunų perkrovimo operacijoms įplaukiantys laivai, į kuriuos perkraunamos žuvys, ir žvejybos laivai.
                  Nepaskirtuose uostuose patikrinimai atliekami atsitiktinės atrankos būdu.
               
            
                  Su laikymu varžose susiję veiksmai (įskaitant žuvų paėmimą)
               
               
                  Tikrinama kiekviena žuvų perkėlimo į varžas operacija ir žuvų paėmimo procesas.
               
            
                  Prekyba
               
               
                  Tikrinama 10 % paprastųjų tunų produktų, kuriuos siūloma parduoti aukcione, kiekio.
               
            
                  Iš oro atliekama priežiūra
               
               
                  Lankstus standartas, nustatytinas atlikus išsamią kiekviename rajone vykdytos žvejybos veiklos analizę ir atsižvelgiant į valstybės narės turimus išteklius.
               
            
                  Sportinė ir pramoginė žūklė
               
               
                  Tikrinama 20 % paskirtos nacionalinės kvotos.
               
            Patikrinimų užduotys
      1.3.   Bendrosios patikrinimų užduotys
      Kiekvienai kontrolei ir patikrinimui parengiamos patikrinimo ataskaitos, kuriose pateikiama šio priedo priedėlyje nurodyta informacija. Inspektoriai kiekvienu atveju patikrina ir savo ataskaitoje pateikia tokią informaciją:
      
                  a)
               
               
                  išsamią informaciją apie atsakingų asmenų, taip pat tikrinamoje veikloje dalyvavusių laivo, ūkio ir kt. darbuotojų, tapatybę;
               
            
                  b)
               
               
                  leidimus, licencijas ir specialius žvejybos leidimus;
               
            
                  c)
               
               
                  atitinkamus laivo dokumentus, pavyzdžiui, laivo žurnalus, perkėlimo ir perkrovimo deklaracijas, T2M formas, TATAK statistikos ir sužvejoto žuvų kiekio dokumentus bei kitus dokumentus, kurie buvo nagrinėjami kontrolės ir tikrinimo tikslais;
               
            
                  d)
               
               
                  išsamius pastebėjimus apie sužvejotų, į gaudykles patekusių, perkeltų, perkrautų, iškrautų, transportuotų, augintų, perdirbtų arba parduotų paprastųjų tunų dydį atsižvelgiant į atkūrimo plano nuostatų laikymąsi.
               
            Visi svarbūs rezultatai, gauti atlikus patikrinimus jūroje, vykdant iš oro atliekamą priežiūrą, tikrinant uostuose, gaudyklėse, ūkiuose arba bet kurioje kitoje susijusioje įmonėje, įrašomi į patikrinimų ataskaitas.
      Šie duomenys lyginami su informacija, kurią inspektoriams pateikia kitos kompetentingos institucijos, taip pat su laivų stebėjimo sistemos (LSS) informacija ir laivų, kuriems leidžiama žvejybos veikla, sąrašais.
      1.4.   Su iš oro atliekama priežiūra susijusios užduotys
      Inspektoriai perduoda iš oro atliekamos priežiūros duomenis kryžminio patikrinimo tikslais ir visų pirma žvejybos laivų pastebėjimus sutikrina su LSS duomenimis ir laivų, kuriems leidžiama žvejybos veikla, sąrašais.
      Inspektoriai stebi NNN žvejybos veiklą ir tunų paieškai naudojamų orlaivių arba sraigtasparnių naudojimą bei praneša apie tai.
      Ypač daug dėmesio skiriama uždaroms zonoms ir tai laivynų veiklai, kuriai taikomos leidžiančios nukrypti nuostatos.
      1.5.   Patikrinimų jūroje užduotys
      Jei į žvejybos laivą imamos negyvos žuvys arba negyvų žuvų yra žuvų perdirbimo arba transportiniame laive, inspektoriai visada patikrina laive laikomą žuvų kiekį ir palygina jį su atitinkamuose laive esančiuose dokumentuose įrašytu žuvų kiekiu.
      Jei gyvos žuvys iš žvejybos laivų perkeliamos į vilkikus arba iš vilkikų į auginimo ūkius, inspektoriai turėtų stengtis nustatyti, kokias priemones dalyvaujančios šalys naudoja perkeliamų gyvų paprastųjų tunų kiekiui įvertinti. Jei yra filmuotos medžiagos, inspektoriai turėtų galėti su ja susipažinti ir perkeltų žuvų kiekį patikrinti remiantis ja.
      Inspektoriai sistemingai tikrina:
      
                  —
               
               
                  ar žvejybos laivams išduotas leidimas vykdyti veiklą (leidimus turinčių žvejybos laivų registras, žvejybos draudimo laikotarpiai, perkrovimas jūroje),
               
            
                  —
               
               
                  ar žvejybos laivuose yra veikianti laivų stebėjimo sistema (LSS),
               
            
                  —
               
               
                  ar žvejybos laivuose į laivo žurnalą tinkamai įrašoma atitinkama informacija;
               
            
                  —
               
               
                  ar žvejybos laivuose, dalyvaujančiuose perkeliant, gabenant ir perdirbant paprastuosius tunus, yra reikalingi dokumentai ir ar jie tinkamai užpildyti,
               
            
                  —
               
               
                  ar žvejybos operacijoje dalyvauja stebėtojas, kai vyksta bendros žvejybos operacijos,
               
            
                  —
               
               
                  laive esančių paprastųjų tunų fizinį kiekį ir jų pavidalą,
               
            
                  —
               
               
                  laive esančių sužvejotų paprastųjų tunų sudėtį pagal dydį (priegaudos ir mažiausio dydžio taisyklės),
               
            
                  —
               
               
                  laive esančius žvejybos įrankius.
               
            Inspektoriai stebi NNN žvejybos veiklą ir tunų paieškai naudojamų orlaivių arba sraigtasparnių naudojimą ir praneša apie tai.
      1.6.   Iškrovimo tikrinimo užduotys
      Inspektoriai sistemingai tikrina:
      
                  —
               
               
                  ar žvejybos laivams išduotas leidimas vykdyti veiklą (leidimus turinčių žvejybos laivų registras, žvejybos draudimo laikotarpiai),
               
            
                  —
               
               
                  ar išsiųstas išankstinis pranešimas apie atvykimą iškrauti ir ar jame nurodyta teisinga informacija apie laive esantį sužvejotų žuvų kiekį,
               
            
                  —
               
               
                  ar žvejybos laivuose yra veikianti laivų stebėjimo sistema (LSS),
               
            
                  —
               
               
                  ar žvejybos laivuose į laivo žurnalą tinkamai įrašoma atitinkama informacija,
               
            
                  —
               
               
                  ar žvejybos laivuose, dalyvaujančiuose gabenant ir perdirbant paprastuosius tunus, yra reikalingi dokumentai, įskaitant atitinkamas T2M formas ir TATAK statistikos ir sužvejotų žuvų kiekio dokumentus, ir ar jie tinkamai užpildyti,
               
            
                  —
               
               
                  laive esančių paprastųjų tunų fizinį kiekį ir jų pavidalą,
               
            
                  —
               
               
                  laive esančių sužvejotų paprastųjų tunų sudėtį pagal dydį (priegaudos ir mažiausio dydžio taisyklės),
               
            
                  —
               
               
                  laive esančius žvejybos įrankius,
               
            
                  —
               
               
                  iškraunant perdirbtus produktus – ar naudojami TATAK perskaičiavimo koeficientai, taikomi apskaičiuojant lygiavertį suapvalintą perdirbtų paprastųjų tunų svorį,
               
            
                  —
               
               
                  ar iš žvejybos laivų, žvejojančių rytinėje Atlanto vandenyno dalyje, į mažmeninę prekybą pateikti galutiniams vartotojams skirti paprastieji tunai tinkamai paženklinti žymeniu arba etikete,
               
            
                  —
               
               
                  ar paprastieji tunai, iškrauti iš rytinėje Atlanto vandenyno dalyje kartinėmis ūdomis žvejojančių laivų, tinkamai paženklinti uodegos įsagu.
               
            1.7.   Perkrovimo tikrinimo užduotys
      Inspektoriai sistemingai tikrina:
      
                  —
               
               
                  ar žvejybos laivams išduoti leidimai vykdyti veiklą (leidimus turinčių žvejybos laivų registrai),
               
            
                  —
               
               
                  perkraunant uoste – ar išsiųstas išankstinis pranešimas apie atvykimą į uostą ir ar jame nurodyta teisinga informacija apie perkrovimą,
               
            
                  —
               
               
                  ar žvejybos laivai, norintys perkrauti žuvis, gavo išankstinį savo vėliavos valstybės leidimą,
               
            
                  —
               
               
                  ar tikrinami kiekiai, apie kuriuos iš anksto pranešta kaip apie perkrautinus,
               
            
                  —
               
               
                  ar laive yra reikiami dokumentai, įskaitant perkrovimo deklaraciją, atitinkamas T2M formas ir TATAK statistikos bei sužvejoto žuvų kiekio dokumentus, ir ar jie tinkamai užpildyti,
               
            
                  —
               
               
                  perdirbtų produktų atveju – ar naudojami TATAK perskaičiavimo koeficientai, taikomi apskaičiuojant lygiavertį suapvalintą perdirbtų paprastųjų tunų svorį,
               
            
                  —
               
               
                  perkraunant jūroje – ar perkrovimo operacijoje dalyvauja stebėtojas.
               
            1.8.   Ūkių tikrinimo užduotys
      Inspektoriai sistemingai tikrina:
      
                  —
               
               
                  ar yra ir ar tinkamai užpildyti atitinkami dokumentai (laikymo varžose ir žuvų paėmimo deklaracijos),
               
            
                  —
               
               
                  ar stebėtojas dalyvauja visose paprastųjų tunų perkėlimo ir paėmimo operacijose ir ar jis patvirtino laikymo varžose deklaracijas.
               
            1.9.   Su gabenimu ir prekyba susijusios tikrinimo užduotys
      Inspektoriai sistemingai tikrina:
      
                  —
               
               
                  dėl transportavimo – visų pirma susijusius lydimuosius dokumentus, kuriuos sutikrina su vežamais fiziniais kiekiais,
               
            
                  —
               
               
                  dėl prekybos – ar yra ir ar tinkamai užpildyti atitinkami dokumentai, įskaitant atitinkamas T2M formas ir TATAK statistikos bei sužvejotų žuvų kiekio dokumentus.
               
            
         
   
   
      II PRIEDAS
      3 straipsnio 2 dalyje nurodytų nacionalinių kontrolės programų turinys
      Nacionalinėse kontrolės programose, inter alia, nurodoma:
      Kontrolės priemonės
      
                  —
               
               
                  
                     Žmogiškieji ištekliai
                  
                  Krante ir jūroje dirbančių inspektorių skaičius, jų darbo laikotarpiai ir žvejybos zonos, kuriose jie turi dirbti.
               
            
                  —
               
               
                  
                     Techniniai ištekliai
                  
                  Patruliavimo laivų ir orlaivių skaičius, jų dislokavimo laikotarpiai ir zonos.
               
            
                  —
               
               
                  
                     Finansiniai ištekliai
                  
                  Biudžeto asignavimai, skirti žmogiškųjų išteklių, patruliavimo laivų ir orlaivių panaudojimui.
               
            Uostų paskyrimas
      Paskirtųjų uostų, kaip reikalaujama Tarybos reglamentu (EB) Nr. 1559/2007, sąrašas ir bet kokie vėlesni su atkūrimo planu susiję teisės aktai.
      Metiniai žvejybos planai
      Išsami informacija apie bet kokią įdiegtą kvotų skyrimo ir žvejybos plano monitoringo bei kontrolės sistemą.
      Patikrinimų protokolai
      Išsamūs visos tikrinamos veiklos protokolai.
      Gairės
      Inspektoriams, gamintojų organizacijoms ir žvejams skirtos aiškinamosios gairės.
      Pranešimo protokolai
      Pranešimo kompetentingoms institucijoms, kurias kitos valstybės narės paskyrė atsakingomis už specialią paprastųjų tunų kontrolės ir tikrinimo programą, protokolai.